Document ID: 31979R0313

KOMISSION ASETUS (ETY) N:o 313/79,
annettu 19 päivänä helmikuuta 1979,
interventioelinten hallussaan pitämän tupakan myyntiin saattamisen menettelyistä ja edellytyksistä annetun asetuksen (ETY) N:o 3389/73 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisasiakirjalla, ja erityisesti sen 7 artiklan 4 kohdan,
sekä katsoo, että
komission asetuksessa (ETY) N:o 3389/73(2), sellaisena kuin se on viimeksi muutettuna asetuksella (ETY) N:o 489/77(3), säädetään vähimmäishinnan vahvistamisesta jokaiselle tarjouskilpailutettavalle tupakkaerälle,
yhteisön sekä Sveitsin valaliiton ja Itävallan tasavallan väliset sopimukset yhteisön passitusmenettelyä koskevan lainsäädännön soveltamisesta mahdollistavat yhteisön passitusasiakirjojen antamisen Sveitsissä ja Itävallassa; näihin maihin vietävään tai näiden maiden kautta määrämaahansa kuljetettavaan tupakkaan olisi kohdistettava erityisiä toimenpiteitä sen estämiseksi, että kyseinen tupakka tuotaisiin yhteisöön uudelleen yhteisön tuotteena,
vientiä koskevan tarjouskilpailun kyseessä ollessa vähimmäishinta on vahvistettava maailmanmarkkinahintojen perusteella; tämän vuoksi ei tarjouskilpailulla ostetulle tupakalle ole syytä myöntää vientitukea,
tällä tavoin viedyn tupakan tilanne on verrattavissa sellaisen tupakan tilanteeseen, jolle on myönnetty vientitukea; tällaista tupakkaa ei näin ollen saa tuoda uudelleen yhteisöön yhteisön tullialueelle palautettujen tavaroiden tullikohtelusta 25 päivänä maaliskuuta 1976 annetun neuvoston asetuksen (ETY) N:o 754/76(4) 3 artiklan 1 kohdassa määritellyin edellytyksin; tämän vuoksi olisi tällaisen uudelleentuonnin osalta säädettävä vakuuden suuruisen maksun suorittamisesta täsmentäen, että kyseiselle maksun määrälle on annettava neuvoston asetuksen (ETY) N:o 352/78(5) 2 artiklan mukaisesti sama kohtelu kuin menetetylle vakuudelle,
vientiä koskevilla tarjouskilpailuilla myytyyn tupakkaan on sovellettava interventiosta lähtöisin olevien tuotteiden käytön ja/tai käyttötarkoituksen tarkastamisen yhteisistä yksityiskohtaisista säännöistä 30 päivänä kesäkuuta 1976 annetun komission asetuksen (ETY) N:o 1687/76(6), sellaisena kuin se on viimeksi muutettuna asetuksella (ETY) N:o 1665/78(7), säännöksiä, ja
tässä asetuksessa säädetyt toimenpiteet ovat raakatupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3389/73 seuraavasti:
1. Korvataan 7 artikla seuraavasti:
"7 artikla
Edellä 5 artiklassa tarkoitettu vakuus vapautetaan ainoastaan, jos:
a) tarjousta ei ole tehty sääntöjen mukaisesti;
b) tarjouksentekijää ei ole julistettu tarjouskilpailun voittajaksi;
c) tarjouskilpailun voittaja on maksanut tarjouskilpailun ratkaisun edellyttämän hinnan ja vientiä koskevan tarjouskilpailun osalta esittänyt asetuksessa (ETY) N:o 1687/76 säädetyt todisteet.
Lisäksi, jos tuotteen määrämaa on Sveitsi tai Itävalta tai se on kuljetettava määrämaahansa näiden maiden kautta, vakuuden vapauttamisen edellytyksenä on todiste tuotteen tuonnista kolmanteen maahan, ellei tuote ole kadonnut matkalla ylivoimaisen esteen vuoksi.
Tämä todiste on esitettävä samalla tavoin kuin vientitukien yhteydessä esitettävä todiste."
2. Lisätään asetukseen (ETY) N:o 3389/73 artikla seuraavasti:
"10 a artikla
1. Vientiä varten myytäessä tupakan vienti on toteutettava tarjouskilpailutetun tupakan poissiirtämiselle vahvistettua määräpäivää seuraavien kolmenkymmenenkuuden kuukauden kuluessa. Tätä määräaikaa voidaan pidentää asetuksen (ETY) N:o 727/70 17 artiklassa säädettyä menettelyä noudattaen. Tällaiselle tupakalle ei voida myöntää asetuksen (ETY) N:o 727/70 9 artiklassa säädettyä vientitukea.
2. Tällaista tupakkaa on pidettävä asetuksen (ETY) N:o 754/76 2 artiklan 1 kohdan b alakohdan säännöksissä asetetut edellytykset täyttävänä vientiin liittyvien tullimuodollisuuksien hoitamishetkestä alkaen. Jos sovelletaan mainitun asetuksen 2 artiklan 2 kohdan säännöksiä, on suoritettava tämän asetuksen 5 artiklan 1 kohdassa säädetyn vakuuden suuruinen maksu. Maksua pidetään asetuksen (ETY) N:o 352/78 2 artiklassa tarkoitettuna menetettynä vakuutena."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan tarjouskilpailulla myynteihin, joita koskeva päätös on tehty kyseisen päivän jälkeen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä helmikuuta 1979.

Labels: 3
17